

**Қазақстан Республикасы Қарулы Күштерінің арсеналдарында, базалары мен қоймаларында қару-жарақтың, оқ-дәрілер мен жарылғыш заттардың сақталуын қамтамасыз ету жөніндегі шаралар туралы**

Қазақстан Республикасы Үкіметінің 2009 жылғы 3 шілдедегі N 1030 Қаулысы

      Қазақстан Республикасының Үкіметі **Қ АУЛЫ ЕТЕДІ:**

      1. Қоса беріліп отырған Қазақстан Республикасы Қарулы Күштерінің арсеналдарында, базалары мен қоймаларында қару-жарақтың, оқ-дәрілер мен жарылғыш заттардың сақталуын қамтамасыз ету жөніндегі іс-шаралар жоспары (бұдан әрі - іс-шаралар жоспары) бекітілсін.

      2. Қазақстан Республикасы Қорғаныс министрлігі Қазақстан Республикасының Үкіметіне тоқсанына бір рет есептіден кейінгі айдың 20-күніне Іс-шаралар жоспарының орындалу барысы туралы жинақтық ақпарат берсін.

      3. Осы қаулының орындалуын бақылау Қазақстан Республикасы Қорғаныс министрлігіне жүктелсін.

      4. Осы қаулы қол қойылған күнінен бастап қолданысқа енгізіледі.

*Қазақстан Республикасының*

*Премьер-Министрі.                              К. Мәсімов*

Қазақстан Республикасы

Үкіметінің

2009 жылғы 3 шілдедегі

N 1030 қаулысымен

бекітілген

 **Қазақстан Республикасы Қарулы Күштерінің арсеналдарында,**
**базалары мен қоймаларында қару-жарақтың оқ-дәрілер мен жарылғыш**
**заттардың сақталуын қамтамасыз ету жөніндегі іс-шаралар жоспары**

|  |  |  |  |  |  |  |
| --- | --- | --- | --- | --- | --- | --- |
| Р/с
N  | Іс-шаралардың атауы  | Аяқталу нысаны  | Орындауға жауаптылар  | Орындалу мерзімі  | Болжамды шығыстар, мың теңге  | Қаржыландыру көзі  |
| 1  | 2  | 3  | 4  | 5  | 6  | 7  |
| 1.  | Мүдделі мемлекеттік органдардың өкілдерімен әртүрлі меншік нысандарындағы кәсіпорындардың оқ-дәрілер мен жарылғыш заттарды кәдеге жарату жобасын жүзеге асыруға қатысу мүмкіндігі мәселесі бойынша жұмыс кеңесін өткізу  | Қазақстан Республикасының Үкіметіне ұсыныстар  | Қорғанысмині, ИСМ, Қоршағанортамині, Қаржымині, ҰҚК (келісім бойынша), ІІМ, ТЖМ, РҰ (келісім бойынша)  | 2009 жылғы шілде  | Талап етілмейді  |
 |
| 2.  | Мемлекеттік монополияға оқ-дәрілерді кәдеге жарату бойынша функцияларын берудің орындылығын зерделеу  | Қазақстан Республикасының Үкіметіне ұсыныстар  | Қорғанысмині, ИСМ, Қоршағанортамині, Қаржымині, ҰҚК (келісім бойынша), ИМ, ТЖМ, РҰ (келісім бойынша)  | 2009 жылғы шілде  | Талап етілмейді  |
 |
| 3.  | Қару-жарақ пен оқ-дәрілерді сақтау объектілерінде қауіпсіздікті қамтамасыз ету жөніндегі жоспарды әзірлеу  | Қорғанысминінің бұйрығы  | Қорғанысмині  | 2009 жылғы шілде  | Талап етілмейді  |
 |
| 4.  | "Қазақстан Республикасының қорғанысы және Қарулы Күштері туралы" Қазақстан Республикасының Заңына өзгерістер мен толықтырулар енгізу туралы" Заң жобасының тұжырымдамасын Қазақстан Республикасы Үкіметінің қаруды, оқ-дәрілер мен жарылғыш заттарды сақтау объектілерінде тыйым салынған аймақтар мен аудандар белгілеуді регламенттейтін актілерді бекіту жөніндегі құзыретін айқындау бөлігінде Заң жобасы қызметінің мәселелері жөніндегі ведомствоаралық комиссияның қарауына енгізу  | Қазақстан Республикасының Заңы жобасының тұжырымдамасы  | Қорғанысмині, ИСМ, Қоршағанортамині, Қаржымині, ҰҚК (келісім бойынша), ІІМ, ТЖМ, РҰ (келісім бойынша)  | 2010 жылғы I тоқсан  | Талап етілмейді  |
 |
| 5.  | Қазақстан Республикасы Қарулы Күштерінің, басқа да әскерлері мен әскери құралымдарының арсеналдары, базалары мен қоймалары жанында қару, оқ-дәрілер мен жарылғыш заттар сақтауды жүзеге асыратын тыйым салынған аймақтар мен аудандарды белгілеу ережесін әзірлеу  | Қазақстан Республикасының Үкіметі қаулысының жобасы  | Қорғанысмині, ИСМ, Қоршағанортамині, Қаржымині, ҰҚК (келісім бойынша), ІІМ, ТЖМ, РҰ (келісім бойынша)  | "Қазақстан Республикасы Қарулы Күштері және қорғанысы туралы" Қазақстан Республикасының Заңына өзгерістер мен толықтырулар енгізу туралы" Заңын қабылдағаннан кейін 2 ай мерзімде  | Талап етілмейді  |
 |
| 6.  | Арыс қаласында оқ-дәрілерді кәдеге жарату пунктінде болған оқиға салдарынан келтірілген зиянның орнын толтыру жөнінде жұмыс жүргізу  | Қазақстан Республикасы Қауіпсіздік Кеңесінің Хатшылығына ақпарат  | Қорғанысмині  | 2009 жылғы тамыз  | Талап етілмейді  |
 |
| 7.  | Қапшағай, Арыс, Отар қалаларының кәдеге жарату өнімдері қоймаға салынған жерлерде қауіпсіздікті қамтамасыз ету жөнінде шаралар қабылдау  | Қазақстан Республикасы Қауіпсіздік Кеңесінің Хатшылығына ақпарат  | Қорғанысмині  | 2009 жылғы шілде  | Талап етілмейді  |
 |
| 8.  | Отар станциясындағы N 3 кәдеге жарату пунктін күрделі салудан кейін пайдалануға қабылдауды қамтамасыз ету  | Қазақстан Республикасының Үкіметіне ақпарат  | Қорғанысмині  | 2009 жылғы қазан  | Талап етілмейді  |
 |
| 9.  | Қапшағай және Арыс қалаларындағы өндірістік учаскелерде кәдеге жарату өнімдерін сату жөнінде заңнамада белгіленген тәртіппен шаралар қабылдау  | Қазақстан Республикасының Үкіметіне ақпарат  | Қорғанысмині  | 2009 жылғы қараша  | Талап етілмейді  |
 |

**Қосымша: аббревиатуралардың толық жазылуы:**

Қорғанысмині          - Қазақстан Республикасы Қорғаныс министрлігі

ІІМ                   - Қазақстан Республикасы Ішкі істер министрлігі

Қоршағанортамині      - Қазақстан Республикасы Қоршаған ортаны қорғау

                        министрлігі

ИСМ                   - Қазақстан Республикасы Индустрия және сауда

                        министрлігі

Қаржымині             - Қазақстан Республикасы Қаржы министрлігі

ҰҚК                   - Қазақстан Республикасы Ұлттық қауіпсіздік

                        комитеті

ТЖМ                   - Қазақстан Республикасы Төтенше жағдайлар

                        министрлігі

РҰ                    - Қазақстан Республикасы Республикалық ұланы

Әділетмині            - Қазақстан Республикасы Әділет министрлігі

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК